心母

心母，係中古漢語聲母，屬齒音中嘅齒頭音，屬精組，係全清聲母。

擬音 
因爲大多數嘅漢語、域外方音、對音中，心母大多發/s/，所以學界一致擬爲/s/。

上古來源 
大部分學者都認爲心母字來自上古音嘅/s/音，呢個音喺上古音到中古音嘅演變好穩定。

喺粵語嘅演變 
心母喺標準粵語維持古音，聲調上派陰聲調。

下面係一啲例字嘅古今音對比，第一欄例字，第二欄中古音，第三欄現代粵音：

調返轉頭，現代粵語中嘅s聲母來源自中古音嘅心、崇、生、常、書、船、邪七母。

對於可以區分平捲脷嘅粵語，心母屬平脷音，如吳川話，心母發lh／，同捲脷嘅s／相對；喺梧州話，心母發s／，同sh／相對。成個粵語，平捲分法係濟南型。

喺吳語嘅演變 
心母喺吳語維持古音，對應嘅吳拼係s。標準吳語分尖團音，心母屬尖音。

喺普通話嘅演變 
普通話嘅心母分洪細，唔分尖團，洪音維持古音，對應嘅普拼係s，細音舌面化，對應嘅普拼係x。

喺日文嘅演變 
無論吳音漢音，都讀さ行。

喺韓文嘅演變 
心母喺韓文維持古音，讀ㅅ。

喺越南文嘅演變 
心母喺越南文轉爲t，聲調派陰聲調。

類:中古漢語